
מסלול Full Stack – פרוייקט אמצע

עלייך לבנות משחק Tic-Tac-Toe ( איקס מיקס דריקס).

המשחק מיועד ל 2 שחקנים. כל אחד בתורו לוחץ על ריבוע פנוי בלוח המשחק. אותו ריבוע מתמלא בתמונה של איקס או עיגול (לסירוגין) הראשון שהשלים רצף של 3 צורות – ניצח.



המשחק ירוץ בדפדפן.הדף שמארח אותו יכיל תפריט עם האפשרויות הבאות :

1. **משחק חדש** – לחיצה על כפתור זה תנקה את הלוח לצורך התחלת משחק חדש
2. **מחק צעד אחרון** – כל לחיצה עליו תחזור למצב של לפני הסימון האחרון. ניתן ללחוץ כמה פעמים כמובן, עד למצב ההתחלתי.
3. **הצג שיא** – לחיצה על כפתור זה תציג ב Popup את השיא – המשחק שהסתיים עם מינימום ריבועים מסומנים.
4. **שמור משחק** – לחיצה על כפתור זה תשמור את המצב הקיים. ניתן לשמור רק משחק אחד.
5. **טען משחק** – לחיצה על כפתור זה תטען את המשחק השמור ותמלא את הלוח בהתאם להמשך המשחק.

סעיף אקסטרה (לאוהבים אתגרים)

הוסף כפתור בשם "שנה מצב" – לחיצה עליו תפתח Popup לקבלת מספר מהמשתמש שיהווה את מימד הלוח.לדוגמא : אם הוזן 5, הלקוח יהיה בגודל 5\*5 וניתן יהיה לשחק עליו בהתאם לכל אפשרויות התפריט.